Тоня Трайкова
Преписка

chitanka.info

Сега е времето да бъдеш.

Спокойно да посрещнеш всяко утро.

Като пчелата да събираш мъдрост

от всяко цвете. И от всеки удар.

Ще станеш по-богат, но не със злато,

а като се стремиш да сътворяваш,

да вникваш в смисъла на светлината,

която зад прозореца изгрява.

И няма да е грешно да поискаш

да разбереш божествения промисъл.

Очите ти за слънцето са чисти

и трябва да се взреш, защото после…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.